Suchinthana/ta-wikipedia huggingface dataset:
மலேசிய பிரதமரின் மனைவி

மலேசியப் பிரதமரின் மனைவி (Spouse of the Prime Minister of Malaysia, மலாய்: Pasangan Perdana Menteri Malaysia) என்பவர் மலேசியப் பிரதமரின் துணைவியார் ஆவார். 1957-இல் மலேசியா விடுதலை பெற்றதிலிருந்து, இந்தப் பதவி பெண்களுக்கு மட்டுமே உரித்தானதாக உள்ளது. எனவே அவர் பிரதமரின் மனைவி என்றும் அழைக்கப்படுகிறார்.

மலேசியப் பிரதமரின் மனைவிகளைச் சிலர் "மலேசியாவின் முதல் பெண்மணி" என்று அழைக்கவும் முயற்சி செய்துள்ளனர். முதல் பெண்மணி என்பது குடியரசு நாடுகளில் பயன்படுத்தப்படும் முதல் பெண்மணியின் அழைப்பு பாணி ஆகும். ஆகவே மலேசிய பிரதமரின் மனைவி எனும் பதவி மலேசியாவில் அங்கீகரிக்கப்பட்ட பதவி அல்ல.

இன்றுவரை, பத்துப் பெண்கள் மலேசியப் பிரதமரின் மனைவி என்ற பட்டத்தை வகித்துள்ளனர்.

மலேசிய பிரதமர் மனைவியின் பங்களிப்பு

மலேசியப் பிரதமரின் மனைவி எனும் பதவி மக்களால் தேர்ந்தெடுக்கப்பட்ட ஒருவரின் பதவி அல்ல. அவருக்கு அதிகாரபூர்வமான கடமைகள் எதுவும் வழங்கப்படவில்லை. அத்துடன் ஊதியம் எதுவும் வழங்கப்படவில்லை. 

இருப்பினும், மலேசியப் பிரதமரின் மனைவி என்பதற்காக அவர் செலவழிக்கும் நேரத்தையும் ஆற்றலையும் அங்கீகரிப்பதற்காக அவருக்குச் சில சலுகைகள் வழங்கப்படுகின்றன.

தொண்டுழீயப் பணிகள்

மலேசியாவின் பிரதமரின் மனைவியாக, அவர் பிரதமருடன் அல்லது அவர் பிரதிநிதித்துவப்படுத்தும் அதிகாரப்பூர்வ விழாக்கள்; மற்றும் அரசின் செயல்பாடுகளில் கலந்து கொள்கிறார். மலேசியப் பிரதமரின் மனைவியாகப் பணிபுரியும் போது, ​​அவர் வெளியில் வேலை செய்வதற்கு தடை செய்யப்படுகிறது.

மலேசிய பிரதமரின் மனைவி மனிதாபிமான செயல்பாடுகள்; மற்றும் தொண்டுழீயப் பணிகளில் அடிக்கடி பங்கேற்பார். மலேசியப் பிரதமரின் துணைவியார் தொண்டுழீய அமைப்புகளை உருவாக்குவதும்; தொண்டுழீய நடவடிக்கைகளுக்கு ஆதரவாக ஊழியர்களை நியமிப்பதும் வழக்கமாகும்.

மலேசிய பிரதமர்களின் மனைவியர் பட்டியல்

அகவை வாரியாக மலேசியப் பிரதமர்களின் மனைவியர்

மேலும் காண்க
 நூருல் இசா அன்வார்
 ரோஸ்மா மன்சூர்
 வான் அசிசா வான் இசுமாயில்
 மலாய் பாணியிலான விருதுகள்

மேற்கோள்கள்

வெளி இணைப்புகள்
நாந்தேட் தெற்கு சட்டமன்றத் தொகுதி

நாந்தேட் தெற்கு சட்டமன்றத் தொகுதி (Nanded South Assembly constituency) என்பது மேற்கு இந்தியாவின்  மகாராட்டிர சட்டப்பேரவையில்  உள்ள 288 சட்டமன்ற தொகுதிகளில் ஒன்றாகும். இந்த தொகுதி நாந்தேட் மாவட்டத்தில் அமைந்துள்ளது. இது நாந்தேடு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். 2008 இல் தொகுதியின் எல்லை நிர்ணயம் செய்யப்பட்டது.

சட்டமன்ற உறுப்பினர்கள்

தேர்தல் முடிவுகள்

மேற்கோள்கள் 

மகாராட்டிர சட்டமன்றத் தொகுதிகள்
லோகா சட்டமன்றத் தொகுதி

லோகா சட்டமன்றத் தொகுதி என்பது இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது இலாத்தூர் மக்களவைத் தொகுதிக்கு உட்பட்டதாகும். இது நாந்தேட் மாவட்டத்தில் உள்ளது.  2008 இல் நிறுவப்பட்டது.

சட்டமன்ற உறுப்பினர்கள்

தேர்தல் முடிவுகள்

2024

மேற்கோள்கள்

வெளி இணைப்புகள் 
இந்திய தேர்தல் ஆணையம்

மகாராட்டிர சட்டமன்றத் தொகுதிகள்
துபாய் காப்பி அருங்காட்சியகம்

துபாய் காப்பி அருங்காட்சியகம் (Dubai Coffee Museum) என்பது ஐக்கிய அரபு அமீரகத்தின் அல் பாசுதாகியா வரலாற்றுச் சுற்றுப்புறத்தில் அமைந்துள்ள காப்பி பற்றிய அருங்காட்சியகமாகும். இது காப்பியின் வரலாறு, காப்பி கலாச்சாரம் மற்றும் காப்பி தோட்டத் தொழிலாளர்களின் பணி நிலைமைகள் குறித்து கவனம் செலுத்துகிறது.

இது உலகெங்கிலும் உள்ள பல்வேறு கலாச்சாரங்களில் காபியின் முக்கியத்துவம், அரபு மரபுகள், காப்பிக் கொட்டைகளை வறுத்தல், அரைத்தல் போன்ற காப்பி தயாரிப்பில், காலப்போக்கில் பயன்படுத்தப்பட்ட கருவிகள் மற்றும் உலகளவில் காணப்படும் காப்பிக் கொட்டைகள் பற்றிய நுண்ணறிவுகளை வழங்குகிறது. இந்த அருங்காட்சியகம் இரண்டு தளங்களில் அமைக்கப்பட்டுள்ளது. தரை தளத்தில் ஓர் அருங்காட்சியகக் கடை உள்ளது.

கண்காட்சிகள் 
தரை தளத்தில், பல்வேறு நாடுகளைச் சேர்ந்த காப்பிக் கொட்டைகளை வறுக்கவும், காப்பி வடிகட்டிகளும், காப்பி தொடர்பான பழங்காலப் பொருட்களும் கண்காட்சியில் வைக்கப்பட்டுள்ளன. தரைவிரிப்புகள், தல்லாக்கள் மற்றும் தலையணைகள் நிறைந்த ஒரு மறுசீரமைக்கப்பட்ட மஜ்லிஸ் அறை பாரம்பரிய அமீரகப் பாணி காபி நுகர்வு பற்றிய ஒரு பார்வையை வழங்குகிறது. மேலும், காப்பி செடியின் வரலாற்றினை இங்கு அறிந்து கொள்ளலாம்.

முதல் மாடியில் காப்பி, காப்பி தோட்டத் தொழிலாளர்களின் உலகளாவிய வரலாறு குறித்து 18ஆம் நூற்றாண்டைச் சேர்ந்த பரந்த அளவிலான காப்பி புத்தகங்கள் மற்றும் வரைபடங்களைக் கொண்ட ஓர் இலக்கியப் பிரிவும் உள்ளது. காப்பிக் கொட்டைத் தேர்வு முதல் வறுத்தல் வரை முழுச் செயல்முறையையும், ஒவ்வொரு காப்பி கலாச்சாரத்திற்கும் தனித்துவமான காப்பி தயாரிப்பு நுட்பங்களையும் பார்வையாளர்கள் அறிந்து கொள்ளலாம்.

படங்கள்

மேற்கோள்கள்

வெளி இணைப்புகள் 
 அதிகாரப்பூர்வ இணையதளம்.
Coordinates on Wikidata
காப்பி
அருங்காட்சியக வகைகள்
ஐக்கிய அரபு அமீரகத்தில் உள்ள அருங்காட்சியகங்கள்
பிரமா தேநீர், காப்பி அருங்காட்சியகம்

பிரமா தேநீர், காப்பி அருங்காட்சியகம் (Bramah Tea and Coffee Museum) என்பது தென்கிழக்கு இலண்டனில் உள்ள ஓர்அருங்காட்சியகம்.   தேநீர் மற்றும் காப்பியின் வரலாற்றிற்காக அர்ப்பணிக்கப்பட்ட உலகின் முதல் அருங்காட்சியகம் இதுவாகும். ஆப்பிரிக்கா மற்றும் தொலை கிழக்கிலிருந்து ஐரோப்பாவிற்கு 400 வருடங்களுக்கு முன்னர் தேநீர், காப்பி ஆகிய இரண்டு பொருட்களின் வருகை, வணிக மற்றும் சமூக வரலாற்றை உள்ளடக்கிய அருங்காட்சியகம் இதுவாகும்.

இந்த அருங்காட்சியகம் எட்வர்ட் பிராமாவால் 1992ஆம் ஆண்டில் திறக்கப்பட்டது. இது முன்பு பட்லர்ஸ் வார்ப் என்ற இடத்திலிருந்தது. பின்னர் இது இலண்டன் பிரிட்ஜ் நிலையம் மற்றும் பரோ சந்தைக்கு மிக அருகில் உள்ள எஸ். இ. 1-ல் உள்ள 40 சவுத்வார்க் தெருவிற்கு மாற்றப்பட்டது. இந்த இடத்தில் அருங்காட்சியகமும் தினமும் காபி மற்றும் தேநீர் பரிமாறப்படும் தேரீர் அறை ஒன்றும் செயல்படுகிறது.

எட்வர்ட் பிரமா தனது 76 வயதில் கிறிஸ்ட்சர்ச், டோர்செட் 15 சனவரி 2008 அன்று இறந்தார். இவர் நோய்வாய்ப்பட்டிருந்தாலும், பிரிட்டனின் தேயிலை பாரம்பரியம் என்று அழைக்கப்படும் ஒரு புத்தகத்தினை எழுதியதில் பிரமா முக்கிய பங்குவகித்தார். 

2008-ல் அருங்காட்சியகம் மூடப்பட்டது. மறுசீரமைப்பு அல்லது இடமாற்றம் செய்வதற்கான திட்டங்கள் இருந்தபோதிலும், அருங்காட்சியகம் மீண்டும் திறக்கப்படவில்லை.

மேலும் காண்க 
 துபாய் காப்பி அருங்காட்சியகம்

மேற்கோள்கள் 

காப்பி
தேயிலை
அருங்காட்சியக வகைகள்
திரைப்பட வரலாற்று அருங்காட்சியகம்

திரைப்பட வரலாற்று அருங்காட்சியகம் (History of Cinema Museum) என்பது ஐக்கிய அரபு அமீரகத்தின் துபாயில் உள்ள ஒரு அருங்காட்சியகம் ஆகும்.

இந்த அருங்காட்சியகத்தில் திரைப்படத்தின் வரலாற்றுக்கு முந்தைய காலத்தை மையமாகக் கொண்ட ஒரு நிரந்தரக் கண்காட்சி உள்ளது. இது துபாய் கலாச்சாரம் மற்றும் கலை ஆணையத்தின் தலைவரான ஷேக் மஜித் பின் முகமது பின் ரஷீத் அல் மக்தூம் என்பவரால் சனவரி 14, 2014 அன்று திறந்து வைக்கப்பட்டது. இந்த அருங்காட்சியகத்தில் அக்ரம் மிக்னாசின் சேகரிப்புகள் பியரி படாவுவுடன் இணைந்து காட்சிக்கு வைக்கப்பட்டுள்ளன. ஆரம்பக்கால இயங்குபடச் சாதனங்கள் (ப்ராக்ஸினோஸ்கோப், ஜோட்ரோப், மியூடோஸ்கோப் போன்றவை) போன்ற 300க்கும் மேற்பட்ட பழங்காலப் பொருட்கள் தொகுப்பாகக் காட்சிக்கு வைக்கப்பட்டுள்ளது. இதன் மூலம் பொழுதுபோக்கு அம்சமான திரைப்படத் துறையின் வரலாறு, வளர்ச்சி, பரிணாமம் இந்த அருங்காட்சியகத்தில் காட்சிப்படுத்தப்பட்டுள்ளது.

படங்கள்

மேற்கோள்கள்

வெளி இணைப்புகள் 

 

திரைப்பட அருங்காட்சியகங்கள்
அருங்காட்சியக வகைகள்
ஐக்கிய அரபு அமீரகத்தில் உள்ள அருங்காட்சியகங்கள்
மியான்மர் உள்நாட்டுப் போர் (2021-தற்போது வரை)

மியான்மர் உள்நாட்டுப் போர் (Myanmar Civil War), மியான்மர் நாட்டை 2021 மியான்மர் இராணுவப் புரட்சி மூலம் ஆளும் சர்வாதிகார இராணுவ ஆட்சிக் குழுவிற்கு எதிராக மியான்மர் மக்களின் பல ஆயுதக் குழுக்கள் மே 2021 முதல் நடத்துகின்ற போர் ஆகும். 5 டிசம்பர் 2024 முடிய உள்நாட்டுப் போரில் 73,069+ பொதுமக்கள் கொல்லப்பட்டுள்ளனர்.
1 மே 2024 முடிய 4,961 பொதுமக்கள் மற்றும் 26,601 போராளிகள் கைது செய்யப்பட்டுள்ளனர்.
27,17,500 முதல் 3,0,00,000 வரை வெளிநாடுகளில் புலம் பெயர்ந்துள்ளனர்.  மேலும் 1,13,700 மக்கள் உள்நாட்டில் புலம்பெயர்ந்துள்ளனர்.

பின்னணி
2020 மியான்மர் நாடாளுமன்ற பொதுத் தேர்தலில் ஆங் சான் சூச்சி தலைமையிலான ஆளும் தேசிய ஜனநாயகக் கட்சி மிகப்பெரும்பான்மையான (83%) தொகுதிகளில் வெற்றி பெற்றது. இந்த தேர்தலில் முறைகேடுகள் செய்து ஆங் சான் சூச்சி தலைமையிலான ஆளும் தேசிய ஜனநாய முன்னணி கட்சி வெற்றி பெற்றது செல்லாது என மியான்மர் இராணுவம் குற்றம் சாட்டியதுடன், 1 பிப்ரவரி 2021 அன்று இராணுவப் புரட்சி மூலம்நாட்டில் நெருக்கடி நிலையை நடைமுறைப்படுத்தியும், நாடாளுமன்றத்தை முடக்கியும், ஆங் சான் சூச்சியை வீட்டுக் காவலில் வைத்தனர். இதனால் நாடு முழுவதும் மியான்மர் இராணுவ ஆட்சிக்கு எதிராக போராட்டங்களும், வன்முறைகளும் எழுச்சி பெற்றது. 

இராணுவ ஆட்சிக்கு எதிரான போராட்டங்களால்  மார்ச் 2023 முடிய எல்லைப்புற மாநிலங்களில் வாழும் 17.5 மில்லியன் மக்களுக்கு மனிதாபிமான உதவிகள் தேவை என்றும், 1.6 மில்லியன் பொதுமக்கள் புலம்பெயர்ந்துள்ளனர் என்றும்; 55,000 குடியிருப்புகள் குண்டு வீச்சுகளால் அழிந்துள்ளது என ஐ. நா. மதிப்பீடு செய்துள்ளது. மியான்மரிலிருந்து 40,000 பேர் அண்டை நாடுகளான வங்காளதேசம், இந்தியா, தாய்லாந்து போன்ற அண்டை நாடுகளில் மக்கள் அடைக்கலம் அடைந்துள்ளனர்.

அக்டோபர் 2023 முடிய மியான்மரின் 40% நிலம் அரசு தரைப்படை கட்டுப்பாட்டில் உள்ளது. மேலும் மூன்றில் இரண்டு பங்கு உள்ளாட்சிகள் (330 உள்ளாட்சிகள்) அரசின் கட்டுப்பாட்டில் உள்ளது.

இராணுவ ஆட்சிக்கு எதிரான போராளிகளின் படைகள்
 அரக்கான் இராணுவம்
 காசின் விடுதலை இராணுவம்
 மியான்மர் மக்கள் பாதுகாப்புப் படைகள்
 மியான்மர் தேசிய ஜனநாயகக் கூட்டணி இராணுவம் 
 தாங் தேசிய விடுதலை இராணுவம்
 சான் மாநிலப் படைகள் (வடக்கு)
 சான் விடுதலைப் படைகள் (தெற்கு)
 மூன்று சகோதரத்துவ கூட்டணி
 அரக்கான் இராணுவம்
 மியான்மர் தேசிய ஜனநாயகக் கூட்டணி இராணுவம் 
தாங் தேசிய விடுதலை இராணுவம் 
 4கே கூட்டணி 
 காரென் தேசிய விடுதலைப் படைகள் 
 காரென் தேசியப் படைகள்
 கரென்னி படைகள்  
கரென்னி தேசிய மக்கள் விடுதலைப் படைகள்
  சின் சகோதரத்துவக் கூட்டணி
  சின் தேசியப் படைகள்
சின்லாந்து தேசிய இராணுவம்
 சோமி புரட்சிகரப் படைகள்
  பாமர் மக்கள் விடுதலைப் படைகள்  
 பா-ஒ தேசிய விடுதலைப் படைகள், (2023 முதல்)
 மொன் தேசிய விடுதலைப் படைகள்
 காயா மாநில இடைக்கால நிர்வாகக் குழு
 சின்லாந்து

இதனையும் காண்க
 2021 மியான்மர் இராணுவப் புரட்சி
 மியான்மர் அரசு நிர்வாகக் குழு

மேற்கோள்கள்

வெளி இணைப்புகள் 
 International Institute for Strategic Studies – Myanmar Conflict Map
மியான்மார்
நாய்காவ் சட்டமன்றத் தொகுதி

நாய்காவ் சட்டமன்றத் தொகுதி (Naigaon Assembly constituency)  என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது  நான்டெட் மாவட்டத்தில் அமைந்துள்ளது. தொகுதி எல்லை நிர்ணயம் 2008 இல் நடந்தது. நாந்தேடு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

2024

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
தேக்லூர் சட்டமன்றத் தொகுதி

தேக்லூர் சட்டமன்றத் தொகுதி (Deglur Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288  சட்டமன்றத் தொகுதிகளில் ஒன்றாகும். இந்த தொகுதி நாந்தேட் மாவட்டத்தில் அமைந்துள்ளது. 2008 இல் தொகுதி எல்லை நிர்ணயம் நடந்தது. இது பட்டியல் சாதியினருக்கு ஒதுக்கப்பட்டுள்ளது. தேக்லூர், நாந்தேடு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

தேர்தல் முடிவுகள்

2024

வெளியிணைப்புகள்
இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
இராஜேசு சம்பாஜி பவார்

இராஜேசு சம்பாஜி பவார் (Rajesh Sambhaji Pawar) என்பவர் ஓர் இந்திய அரசியல்வாதியும், நாந்தேட் மாவட்டத்தைச் சேர்ந்த பாஜக தலைவரும் ஆவார். இவர் 2019 மகாராட்டிர சட்டமன்றத் தேர்தலில் நைகான் சட்டமன்றத் தொகுதியில் பாரதிய ஜனதா கட்சியின் சார்பில் போட்டியிட்டு வசந்த்ராவ் பல்வந்த்ராவ் சவானை தோற்கடித்தார். பவார் மீண்டும் 2024ஆம் ஆண்டு நடைபெற்ற சட்டமன்றத் தேர்தலில் போட்டியிட்டு வெற்றிபெற்றார்.

மேற்கோள்கள் 

வாழும் நபர்கள்
1972 பிறப்புகள்
மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
மகாராட்டிர சட்டமன்ற உறுப்பினர்கள்
சரிபா ரோட்சியா பாரக்பா

துன் சரிபா ரோட்சியா பாரக்பா (ஆங்கிலம்: Tun Sharifah Rodziah Barakbah; சாவி: شريفة راضية بنت سيد علوي برقبة;) பிறப்பு: 1920 – இறப்பு: 12 மார்ச் 2000) என்பவர் மலேசியாவின்  1-ஆவது பிரதமரும்; மலேசியத் தந்தையுமான துங்கு அப்துல் ரகுமான் (Tunku Abdul Rahman Putra Al-Haj) அவர்களின் மூன்றாவது மனைவி ஆவார்.

இவர் 31 ஆகத்து 1957 தொடங்கி, 22 செப்டம்பர் 1970 வரையிலும்; ஏறக்குறைய 13 ஆண்டுகள் மலேசியப் பிரதமரின் மனைவியாக வாழ்ந்துள்ளார். இவர் 
மலேசியப் பிரதமரின் மனைவியாக வாழ்ந்தவர்களில் மிக மூத்தவராகவும் அறியப்படுகிறார்.

தொடக்க கால வாழ்க்கை

1920-இல் பிறந்த சரிபா ரோட்சியா பாரக்பா; யெமன் நாட்டின் அத்ராமி-மலாய் (Hadhrami-Malay) வம்சாவளியைச் சேர்ந்தவர். இவரின் அரேபிய மூதாதையர்கள் யெமன் இத்ரமாத் பகுதியில் இருந்து இடம்பெயர்ந்து பல தலைமுறைகளாக கெடாவில் வாழ்ந்தனர்

பராக்பா குலத்தைச் சேர்ந்த இவர், பினாங்கின் முன்னாள் யாங் டி பெர்துவா நெகிரி (ஆளுநர்) சையது சா அசன் பராக்பாவுடன் (Syed Sheh Hassan Barakbah) வம்சாவளி தொடர்புடையவர்.

இங்கிலாந்தில் படித்துக் கொண்டிருந்த துங்கு அப்துல் ரகுமான், இரண்டாம் உலகப் போர் ஐரோப்பாவில் தொடங்கப் போகிறது என்ற செய்தியைக் கேட்டு இங்கிலாந்திலிருந்து கெடாவுக்குத் திரும்பினார்.

திருமணம்

பின்னர் 1939-இல் துங்கு அப்துல் ரகுமான், சரிபா ரோட்சியாவைத் திருமணம் செய்து கொண்டார். துங்குவின் இரண்டாவது மனைவியான மரியம் சோங்கின் (Meriam Chong) மரணத்திற்குப் பிறகு சரிபா ரோட்சியா துங்குவின் மூன்றாவது மனைவியானார். அதற்கு முன்னர் துங்கு, தம்முடைய இரண்டாவது மனைவியான வயலட் கோல்சன் (Violet Coulson) என்பவரை விவாகரத்து செய்தார்.

வயலட் கோல்சன் என்பவர் இங்கிலாந்தைச் சேர்ந்தவர். துங்கு 
இங்கிலாந்தில் படிக்கும் போது இருவருக்கும் இடையே நட்பு உருவானது. பின்னர், மரியம் சோங் மரணம் அடைந்து செய்தியை அறிந்து, வயலட் கோல்சன் சிங்கப்பூருக்கு வந்தார். அதன் பின்னர் இருவரின் திருமணம் சிங்கப்பூரில் நடைபெற்றது. இருவருக்கும் பிள்ளைகள் எதுவும் இல்லை.

பொது

துங்குவிற்கும் சரிபா ரோட்சியாவுக்கும் பிள்ளைகள் இல்லை. அதனால் மரியம் சோங்கின் பிள்ளைகளைத் தம் பிள்ளைகளாக வளர்த்தார். பின்னர் அவர்கள் சுலைமான், மரியம், பரிதா எனும் மூன்று குழந்தைகளை தத்தெடுத்து வளர்த்தனர். 

மலேசியாவின் கொந்தளிப்பான காலக் கட்டங்களில் தம் கணவருக்கு அரசியல் ஆதரவைத் திரட்டுவதில் சரிபா ரோட்சியா முக்கிய பங்கு வகித்தார்.

இறப்பு

சரிபா ரோட்சியா, நிமோனியா காரணமாக பினாங்கில் 12 மார்ச் 2000 அன்று தம் 80 வயதில் காலமானார்; மற்றும் கெடா, லங்கார் நகரத்தில் உள்ள கெடா அரச கல்லறையில் அவருடைய கணவரின் கல்லறைக்கு அருகில் அடக்கம் செய்யப்பட்டார்.

விருதுகள்

மலேசிய விருதுகள்  
  :
  - உயரிய நம்பிக்கை மகுட விருது (SMN) – Tun (1970) 

  :
  - திராங்கானு முடியாட்சி விருது (SPMT) – Dato' (1964)

மேலும் காண்க

 மலேசிய பிரதமரின் மனைவி
 துங்கு அப்துல் ரகுமான்
 மலேசியாவின் அரசியல்

மேற்கோள்கள்

வெளி இணைப்புகள் 
 Asiaweek.com, 24 March 2000.
 Putera Negara; 1987, Firma Publishing, Aziz Zarina Ahmad.

1920 பிறப்புகள்
2000 இறப்புகள்
மலேசிய முசுலிம்கள்
மலேசியப் பெண்கள் ‎
மலேசியப் பிரதமர்களின் மனைவிகள்
முகேட் சட்டமன்றத் தொகுதி

முகேட் சட்டமன்றத் தொகுதி (Mukhed Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது நாந்தேட் மாவட்டத்தில் அமைந்துள்ளது. 2008 இல் தொகுதியின் எல்லைகள் மாற்றப்பட்டன  முகேட், நாந்தேடு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

தேர்தல் முடிவுகள்

2024

வெளியிணைப்புகள்
இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
ரகா நோவா

துன் ரகா நோவா (ஆங்கிலம்: Tun Rahah binti Mohamed Noah; சாவி: راحة محمد نوح‎ ) பிறப்பு: 11 சூன் 1933 – இறப்பு: 18 திசம்பர் 2020) என்பவர் மலேசியாவின்  2-ஆவது பிரதமர் துன் ரசாக் (Tun Abdul Razak Hussein) (1922–1976) அவர்களின் மனைவியும்; மலேசியாவின்  6-ஆவது பிரதமர் நஜீப் ரசாக்கின் தாயாரும் ஆவார்.

இவர் மலேசிய மக்களவையின் முதல் தலைவராகவும், மலேசிய மேலவையின் மூன்றாவது தலைவராகவும் பதவி வகித்த முகமது நோவா ஒமார் என்பவரின் (1898-1991) மகள் ஆவார்.

இவர் 22 செப்டம்பர் 1970 தொடங்கி, 14 சனவரி 1976 வரையிலும்; ஏறக்குறைய 7 ஆண்டுகள் மலேசியப் பிரதமரின் மனைவியாக வாழ்ந்துள்ளார்.

தொடக்க கால வாழ்க்கை

ரகா நோவா 1933-ஆம் ஆண்டு சூன் 11-ஆம் தேதி ஜொகூர், மூவாரில் பிறந்தார். பத்து பிள்ளைகள் கொண்ட குடும்பத்தில் இவர் மிக இளையவர். ஜொகூர் பாருவில் உள்ள மேல்நிலைப் பள்ளியில் படிக்கும் போது, ​​ஐக்கிய மலாய் தேசிய அமைப்பின் (UMNO) தீவிர உறுப்பினராக இருந்த அப்துல் ரசாக் உசேன் அவர்களுக்கு ரகா நோவா அறிமுகமானார். 

இலண்டனில் படிக்கும் போது துன் அப்துல் ரசாக்கின்  நண்பரான தைப் ஆண்டகா (Taib Andaka) என்பவரால் அம்னோ அமைப்பு நிறுவப்பட்டது. 

அப்துல் ரசாக் உசேன் அவர்களும்; ரகா நோவா அவர்களும்; 4 செப்டம்பர் 1952-இல் திருமணம் செய்து கொண்டனர்.

பொது

அப்துல் ரசாக் உசேன் 1970-இல் மலேசியாவின் இரண்டாவது பிரதமரானார். பிரதமரின் மனைவியாக, ரகா நோவா மலேசியாவின் பெண் சாரணர் சங்கத்தின் தலைவராகவும் (Girl Guides Association of Malaysia), முசுலீம் பெண்கள் செயல் அமைப்பின் (Muslim Women's Action Organisation) (Pertiwi) புரவலராகவும் பணியாற்றினார். 

1976-இல், துன் ரசாக் பதவியில் இருந்தபோது காலமானார். அப்போது ரகா நோவாவின் வயது 43. மிக இளம் வயதிலேயே விதவையானார். 

துன் ரகா நோவா தற்போது, துன் ரசாக்கின் நினைவாக நிறுவப்பட்ட பல்கலைகழகமான துன் அப்துல் ரசாக் பல்கலைக்கழகத்தின் (Universiti Tun Abdul Razak) வேந்தராக பொறுப்பில் உள்ளார்.[1]

இறப்பு
துன் ரகா, 18 திசம்பர் 2020 அன்று கோலாலம்பூரில் உள்ள பிரின்ஸ் கோர்ட் மருத்துவ மையத்தில் தனது 87-ஆவது வயதில் காலமானார்.

கோலாலம்பூரின் தேசியப் பள்ளிவாசலுக்கு அருகிலுள்ள மாவீரர்களின் கல்லறையில் அவரின் சகோதரி துன் சுகைலா முகமது நோவாவின் கல்லறைக்கு அருகில் அடக்கம் செய்யப்பட்டார். துன் சுகைலா, மலேசியாவின் மூன்றாவது பிரதமர் உசேன் ஓன் அவர்களின் மனைவி ஆவார்.

விருதுகள்

மலேசிய விருதுகள்  
  :
  - உயரிய நம்பிக்கை மகுட விருது (SSM) – Tun (1976)
  :
  - மலேசிய விருதுகள்#மதிப்புறு விருதுகள்; பதக்கங்கள் (PNBS) – Dato Sri (2002)
  :
  - மலேசிய விருதுகள்#மதிப்புறு விருதுகள்; பதக்கங்கள் (SIMP) – formerly Dato', now Dato' Indera (1973)
  :
  - மலேசிய விருதுகள்#மதிப்புறு விருதுகள்; பதக்கங்கள் (SPDK) – Datuk Seri Panglima (1974)

மேலும் காண்க

 மலேசிய பிரதமரின் மனைவி
 அப்துல் ரசாக் உசேன்
 நஜீப் ரசாக்
 மலேசியாவின் அரசியல்

மேற்கோள்கள்

வெளி இணைப்புகள் 
 Asiaweek.com, 24 March 2000.
 Putera Negara; 1987, Firma Publishing, Aziz Zarina Ahmad.

1933 பிறப்புகள்
2000 இறப்புகள்
மலேசிய முசுலிம்கள்
மலேசியப் பெண்கள் ‎
மலேசியப் பிரதமர்களின் மனைவிகள்
பசமத் சட்டமன்றத் தொகுதி

பசமத் சட்டமன்றத் தொகுதி (Basmath Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில்  ஒன்றாகும். இத்தொகுதியானது ஹிங்கோலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது ஹிங்கோலி மாவட்டத்தில் உள்ளது.

சட்டமன்ற உறுப்பினர்கள்

தேர்தல் முடிவுகள்

2024

வெளியிணைப்புகள் 
 இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
வா மாநிலம் (மியான்மர்)

வா மாநிலம் (Wa State) மியான்மர் நாட்டின் கிழக்கில் அமைந்த ஒரு தன்னாட்சி நிர்வாகப் பிரிவாகும். தன்னாட்சி பெற்ற வா மாநிலத்திற்கு தனி அரசியலமைப்பு, நாணயம், இராணுவம், அதிபர் மற்றும் நிர்வாகப் பிரிவுகள் கொண்டது. 

துவக்கத்தில் வா மாநிலம் மியான்மர் நாட்டின் ஒரு மாநிலமாக இருந்தது. 1989ஆம் ஆண்டு முதல் வா மாநில ஆயுதக் குழுவினர் தன்னாட்சிக் கோரி மியான்மர் இராணுவத்துடன் போரிட்டு வென்று 17 ஏப்ரல் 1989 அன்று வா மாநிலம் தன்னாட்சி பெற்ற மாநிலமாக அறிவிக்கப்பட்டது. 

வா மாநிலம் வடக்கு, தெற்கு என இரண்டு பகுதிகளாகப் பிரிக்கப்பட்டுள்ளது. இதன் தெற்கு பகுதி தாய்லாந்து எல்லைப்புறத்திலும், வடக்குப்  பகுதி சீனாவுடன் எல்லையைப் பகிர்ந்து கொள்கிறது. மேலும்.வா மாநிலம் மூன்று கவுண்டிகளாகவும், இரண்டு சிறப்பு மாவட்டங்களாகவும் மற்றும் ஒரு பொருளாதார சிறப்பு மண்டலமாகவும் பிரிக்கப்பட்டுள்ளது. இதன் தலைநகர் பாங்காம் ஆகும். ஆசுத்ரோ-ஆசிய மொழி பேசும் வா மக்கள்  இம்மாநிலத்தில் பெரும்பான்மையாக உள்ளனர். இங்கு ஒரு கட்சி ஆட்சி முறை உள்ளது. இது ஏறத்தாழ சீனாவின் அரசியல் முறையைப் பின்பற்றுகிறது.

புவியியல் & பொருளாதாரம் 

வா மாநிலத்தின் பெரும்பாலான பகுதிகள் மலைப்பள்ளதாக்குகள் நிறைந்தது. இதன் குறைந்தபட்ச உயரம் 600 மீட்டர் ஆகும். துவக்கத்தில் அபினி செடி அதிகமாக பயிரிட்ட இம்மாநில மக்கள் பின் சீனா உதவியுடன் இரப்பர் மரங்கள் மற்றும் தேயிலை பயிரிட்டனர். வா மாநிலத்தில் 220,000 ஏக்கர் பரப்பில் இரப்பர் தோட்டங்கள் உள்ளது. மேலும் நெல், மக்காச்சோளம், காய்கறிகள் பயிரிடப்படுகிறது. இம்மாநிலத்தில் தகரம் மற்றும் துத்தநாகம் சுரங்கங்கள் மற்றும் குறைந்த அளவில் தங்க கனிமங்கள் உள்ளது.கூடுதலாக தலைநகர் பாங்காம் நகரத்தில் சூதாட்டம், பாலியல் தொழில் சுற்றுலா செயல்படுகிறது. தென்கிழக்கு ஆசியாவில் ஐக்கிய வா மாநில அரசுப் படைகள் போதை மருந்து கடத்தல் அமைப்புகளில் ஒன்றாகும்.

இதனையும் காண்க
 சின்லாந்து 
 2021 மியான்மர் இராணுவப் புரட்சி

மேற்கோள்கள்

உசாத்துணை

 Andrew Marshall, The Trouser People: a Story of Burma in the Shadow of the Empire. London: Penguin; Washington: Counterpoint, 2002. .
 Ba Nyan, Who are the Wa? 
 Enchen Lan, Promoting all Wa Townships in Shan State to Participate in Future Myanmar General Elections , Munich: GRIN Verlag, 2020. .
 Forbes, Andrew; Henley, David (2011). Traders of the Golden Triangle. Chiang Mai: Cognoscenti Books. ASIN: B006GMID5.
 Hideyuki Takano, The Shore Beyond Good and Evil: A Report from Inside Burma's Opium Kingdom  (2002, Kotan, )
 Midnight in Burma. Ein Roman über die Tochter eines Generals im Wa-Staat, nicht gerade historisch mit vielen historischen Fehlern, aber sehr spannend geschrieben, Alex O'Brien. Asia Books  (2001).
 The Wa State, Burma The National Strategy Forum Review

வெளி இணைப்புகள்
 Television news broadcast from Wa State 
   

மியான்மார்
கொடுவாயூர்-II

கொடுவாயூர்-II (Koduvayur-II) என்பது இந்தியாவின் கேரள மாநிலம் பாலக்காடு மாவட்டத்தில் உள்ள ஒரு சிற்றூர் ஆகும். இது கொடுவாயூர் கிராம ஊராட்சியால் நிர்வகிக்கப்படுகிறது.

மக்கள்வகைப்பாடு 
2001 இந்திய மக்கள் தொகை கணக்கெடுப்பின்படி, கொடுவாயூர்-II இன் மொத்த மக்கள் தொகை 7,965 ஆகும். அதில் ஆண்களின் எண்ணிக்கை 3,858 என்றும், பெண்களின் எண்ணிக்கை 4,107 என்றும் உள்ளது.

மேற்கோள்கள் 

பாலக்காடு மாவட்டத்திலுள்ள கிராமங்கள்
கொல்லங்கோடு, பாலக்காடு

கொல்லங்கோடு என்பது இந்தியாவின் கேரள மாநிலம் பாலக்காடு மாவட்டத்தில் உள்ள ஒரு ஊர் ஆகும்.  கொல்லங்கோடு ஊரானது கொல்லங்கோடு கிராம ஊராட்சி, கொல்லங்கோடு ஊராட்சி ஒன்றியம் ஆகியவற்றின் தலைமையகமாகும். [ மேற்கோள் தேவை ]

 இந்திய மக்கள் தொகை கணக்கெடுப்பின் படி, கொல்லங்கோடின் மொத்த மக்கள் தொகை 18,583 ஆகும். இதில் ஆண்களின் எண்ணிக்கை 9,068 என்றும், பெண்களின் எண்ணிக்கை 9,515 என்றும் உள்ளது.

கொல்லங்கோடு தொடருந்து நிலையம் ஊத்தராவில் அமைந்துள்ளது. மாநில நெடுஞ்சாலை -58 கொல்லங்கோடு வழியாக செல்கிறது. அருகிலுள்ள வானூர்தி நிலையம் கோயம்புத்தூர் வானுர்திநிலையம் கொல்ங்கோட்டில் இருந்து  சுமார் 70  கி.மீ. தொலைவில் உள்ளது.

ஆறு 
பாரதப்புழாவின் கிளை ஆறான காயத்திரிபுழா ஆறு ஊருக்கு அருகில் பாய்கிறது.

கொல்லங்கோடு ஊராட்சி ஒன்றியம் 
கொல்லங்கோடு ஊராட்சி ஒன்றியத்துக்கு உட்பட்ட கிராம ஊராட்சிகள்

 கொல்லங்கோடு
 கொடுவாயூர்
 புதுநகரம்
 வடவண்ணூர்
 முதலமட

காட்சியகம்

மேற்கோள்கள் 

பாலக்காடு மாவட்டத்திலுள்ள கிராமங்கள்
பாலக்காடு மாவட்ட ஊராட்சிகள்
Coordinates on Wikidata
சுகைலா நோவா

துன் சுகைலா நோவா (ஆங்கிலம்: Tun Suhailah binti Mohamed Noah; சாவி: سهيلة محمد نوح‎ ) பிறப்பு: 26 அக்டோபர் 1931 – இறப்பு: 4 அக்டோபர் 2014) என்பவர் மலேசியாவின் 3-ஆவது பிரதமர் உசேன் ஓன் (Hussein Onn) (1922–1990) அவர்களின் மனைவியும்; முன்னாள் மலேசிய தற்காப்பு அமைச்சர் இசாமுடின் உசேன் (Hishammuddin Hussein) அவர்களின் தாயாரும் ஆவார்.

இவர் மலேசிய மக்களவையின் முதல் தலைவராகவும், மலேசிய மேலவையின் மூன்றாவது தலைவராகவும் பதவி வகித்த முகமது நோவா ஒமார் என்பவரின் (1898-1991) மகள் ஆவார்.

இவர் 15 சனவரி 1976 தொடங்கி, 16 சூலை1981 வரையிலும்; ஏறக்குறைய 5 ஆண்டுகள் மலேசியப் பிரதமரின் மனைவியாக வாழ்ந்துள்ளார்.

வாழ்க்கை

துன் சுகைலா நோவா 1931-ஆம் ஆண்டு அக்டோபர் 26-ஆம் தேதி ஜொகூர், மூவாரில் பிறந்தார். இவர் குடும்பத்தில் மொத்தம் பத்து பிள்ளைகள். இவரின் இளைய சகோதரி ரகா நோவா. மலேசியாவின்  2-ஆவது பிரதமர் துன் ரசாக் அவர்களைத் திருமணம் செய்து கொண்டவர் ஆவார்.

இவர் மலேசிய மக்களவையின் முதல் தலைவராகவும், மலேசிய மேலவையின் மூன்றாவது தலைவராகவும் பதவி வகித்த முகமது நோவா ஒமார் என்பவரின் (1898-1991) மகள் ஆவார்.

மலாக்காவில் துன் சுகைலா

1939-இல், துன் சுகைலா, ரகா நோவா மற்றும் அவரின் பெற்றோருடன் மெர்சிங்கிற்கு குடிபெயர்ந்தார். அங்கு அவரின் தந்தை துணை மாவட்ட அதிகாரியாகவும்; முதல் வகுப்பு நீதியாளராகவும் பணியாற்றினார். 

துன் ரகா நோவாவைப் போலவே, துன் சுகைலாவும் தன் முதல் ஆங்கிலக் கல்வியை மூவார் சுல்தான் அபு பக்கார் பெண்கள் பள்ளியிலும்; பத்து பகாட் நகரம் தெமெங்காங் இப்ராகிம் பெண்கள் பள்ளியிலும் பெற்றார். தன் தந்தையார் டான்ஸ்ரீ முகமது நோவா 1947-இல் சிகாமட்டில் மாவட்ட அதிகாரியாக  இருந்தபோது, ​​துன் சுகைலா மலாக்கா கான்வென்ட் பள்ளிக்குச் சென்றார்.

இறப்பு

சுகைலா நோவா 4 அக்டோபர் 2014 அன்று மதியம் 12:30 மணியளவில் சிலாங்கூர், பெட்டாலிங் ஜெயா டாமன்சாரா உத்தாமாவில் உள்ள டாமன்சாரா சிறப்பு மருத்துவமனையில் தனது 82 வயதில் காலமானார். அவர் தம் கணவர் இறந்த பிறகு மேலும் 24 ஆண்டுகள் வாழ்ந்தார். 

அவரின் இறுதிச்சடங்கு மற்றும் அடக்கம் கோலாலம்பூரின் தேசியப் பள்ளிவாசலுக்கு அருகிலுள்ள மாவீரர்களின் கல்லறையில் நடைபெற்றது. அவர் தன் கணவர் உசேன் ஓன் கல்லறை; மற்றும் அவரின் தந்தை முகமது நோவா ஓமார் கல்லறை; ஆகியவற்றுக்கு அருகில் அடக்கம் செய்யப்பட்டார். 

அவர் இறப்பதற்கு முன், கோலாலம்பூர், சிகாம்புட், புக்கிட் துங்குவில் தம் முதுமை காலத்தைக் கழித்தார். இந்த இடம் பெரும் கோலாலம்பூர் பகுதியில் அவரின் குடும்பத்தார் வசிப்பிடமாக இருந்தது.

விருதுகள்

மலேசிய விருதுகள்  
 :

  - உயரிய நம்பிக்கை மகுட விருது (SSM) – Tun (1990)

 :

  - மலேசிய விருதுகள்#தேசிய விருதுகள் (SPMT) – Dato' (1977)

மேலும் காண்க

 மலேசிய பிரதமரின் மனைவி
 உசேன் ஓன்
 இசாமுடின் உசேன்
 ரகா நோவா

மேற்கோள்கள்

வெளி இணைப்புகள் 
 Asiaweek.com, 24 March 2000.
 Putera Negara; 1987, Firma Publishing, Aziz Zarina Ahmad.

1931 பிறப்புகள்
2014 இறப்புகள்
மலேசிய முசுலிம்கள்
மலேசியப் பெண்கள் ‎
மலேசியப் பிரதமர்களின் மனைவிகள்
கலம்னுரி சட்டமன்றத் தொகுதி

கலம்னூரி சட்டமன்றத் தொகுதி (Kalamnuri Assembly constituency) என்பது இந்தியாவின் மகாராஷட்டிர மாநில  சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது ஹிங்கோலி மாவட்டத்தில் அமைந்துள்ள மூன்று சட்டமன்றத் தொகுதிகளில் ஒன்றாகும். இது ஹிங்கோலி மக்களவைத் தொகுதிக்கு  உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

தேர்தல் முடிவுகள்

2024

வெளியிணைப்புகள் 
 இந்திய தேர்தல் ஆணையம்

மேற்கோள்கள் 

ஹிங்கோலி மாவட்டம்
மகாராட்டிர அரசியல்
மகாராட்டிர சட்டமன்றத் தொகுதிகள்
அரசு பிரென்னன் கல்லூரி

பிரென்னன் கல்லூரி (Brennen College) என்பது கேரளாவிலுள்ள உள்ள ஓர் கல்வி நிறுவனமாகும். இது கண்ணூர் பல்கலைக்கழகத்துடன் இணைக்கப்பட்டுள்ளது. இது இந்தியாவின் கேரள மாநிலத்தின் தலச்சேரியிலுள்ள தர்மடம் என்னுமிடத்தில் அமைந்துள்ளது. தலச்சேரி துறைமுகத்தின் முதன்மை உதவியாளரான ஆங்கிலேய பரோபகாரர் எட்வர்ட் பிரென்னன் நிறுவிய பள்ளியிலிருந்து இந்த கல்லூரி உருவானது. அவர் தலசேரியை தனது வீடாக மாற்றிக் கொண்டார். 125 ஆண்டுகளுக்கும் மேலான கல்லூரியைப் பாதுகாக்கும் நோக்கத்துடன் 2016 ஆம் ஆண்டில் பல்கலைக்கழக மானியக் குழுவால் இந்த கல்லூரிக்கு சிறப்பு பாரம்பரிய அந்தஸ்து வழங்கப்பட்டது. தேசிய நிறுவன தரவரிசை கட்டமைப்பின் அகில இந்திய தரவரிசையில் இந்த கல்லூரி 97 வது இடத்தைப் பிடித்துள்ளது.

வரலாறு 
அரசு பிரென்னன் கல்லூரி, 1862 ஆம் ஆண்டில் தலச்சேரி துறைமுகத்தின் முதன்மை உதவியாளரான எட்வர்ட் பிரென்னனால் நிறுவப்பட்ட இலவச பள்ளியிலிருந்து உருவாக்கப்பட்டது. இது 1890 ஆம் ஆண்டில் சென்னைப் பல்கலைக்கழகத்தின் கீழ் இரண்டாம் நிலை கல்லூரியாக உயர்த்தப்பட்டது. இந்த நிறுவனம் 1947 இல் முதல் தரக் கல்லூரியாக மாறியது. மேலும் இது 1958 இல் தர்மடத்தில் உள்ள புதிய கட்டிடத்திற்கு மாற்றப்பட்டது.

வளாகம் 
பிரென்னன் கல்லூரி வளாகம் தலச்சேரி நகருக்கு வடக்கே 5 கி. மீ. தொலைவிலும், கண்ணூர்-தலச்சேரி தேசிய நெடுஞ்சாலையிலிருந்து 1 கி. மீ தொலைவிலும் தர்மடம் பேரூராட்சியில் அமைந்துள்ளது. இந்த வளாகத்தில் 34.5 ஏக்கர் (140,000 சதுர மீட்டர்) நிலப்பரப்பில் கல்வித் துறைகள், நிர்வாக அலுவலகம், மத்திய நூலகம், மாணவர் விடுதிகள், பணியாளர் குடியிருப்புகள் மற்றும் விளையாட்டு மைதானம் ஆகியவை உள்ளன.

பிரென்னன் நூலகம் 
பிரென்னன் கல்லூரியில் சுமார் 21600 புத்தகங்களைக் கொண்ட ஒரு மத்திய நூலகம் உள்ளது. இதில் பத்தொன்பதாம் நூற்றாண்டில் முக்கியமாக மங்களூரிலுள்ள பாசெல் மிஷன் அச்சகத்தில் அச்சிடப்பட்ட பல அரிய மற்றும் கிடைக்காத மலையாள நூல்கள் உள்ளன. இந்த நூலகம் 2004 ஆம் ஆண்டில் இந்த மலையாள வெளியீட்டின் மின்னணு பட்டியலைத் தயாரித்துள்ளது. உள்ளூர் எழுத்துக்களில் தேடல் பொறிமுறையைக் கொண்ட முதல் மின்னணு பட்டியல் இதுவாகும். பிராந்திய ஆய்வுகளுக்கான குறிப்புக்கான தனித்துவமான ஆதாரமாக இந்த நூலகம் உள்ளது.

குறிப்பிடத்தக்க முன்னாள் மாணவர்கள் 

 ஏ. கே. கோபாலன், பொதுவுடைமை தலைவர், முன்னாள் நாடாளுமன்ற உறுப்பினர்
 பிணறாயி விஜயன், அரசியல்வாதி மற்றும் கேரளாவின் தற்போதைய முதலமைச்சர் 
 கே. கே. ராமச்சந்திரன் மாஸ்டர்,  கேரள அரசின் முன்னாள் அமைச்சர்.
 கு. சுதாகரன், தலைவர் மற்றும் நாடாளுமன்ற உறுப்பினர்
 பி. சதிதேவி , முன்னாள் நாடாளுமன்ற உறுப்பினர்
 வி. முரளிதரன், அரசியல்வாதி மற்றும் தற்போதைய மத்திய அமைச்சர்
 அக்பர் கக்கட்டில், எழுத்தாளர்
 ஏ. கே. பாலன், கேரள முன்னாள் சட்ட அமைச்சர்
 ஏ. கே. பிரேமாஜம், அரசியல்வாதி மற்றும் நாடாளுமன்ற உறுப்பினர்
 வி. உன்னிகிருஷ்ணன் நாயர், கவிஞர்
 ஏ. என். ஷம்சீர், மாண்புமிகு சபாநாயகர், கேரள சட்டப்பேரவை 
 .ஈ. அகமது, முன்னாள் மத்திய அமைச்சரும், கேரளாவில் மிக நீண்ட காலம் நாடாளுமன்ற உறுப்பினராக பணியாற்றியவரும் ஆவார்.
 ஜேம்ஸ் மேத்யூ, முன்னாள் சட்டப்பேரவை உறுப்பினர், அரசியல்வாதி
 தயாத் சங்கரன், எழுத்தாளர் மற்றும் அரசியல்வாதி
 கே. தயாத், எழுத்தாளர்
 என். பிரபாகரன், எழுத்தாளர்
 புனத்தில் குஞ்ஞப்துல்லா, எழுத்தாளர்
 இராஜன் குருக்கள், வரலாற்றாசிரியர்
 ஷிஹாபுதீன் போய்தும்கடவு, எழுத்தாளர்
 வாழக்குளங்கரயில் காலித், முன்னாள் உச்ச நீதிமன்ற நீதிபதி மற்றும் காஷ்மீரின் பொறுப்பு ஆளுநர்
 வி. ஆர். சுதீசு, எழுத்தாளர்
 ச. ஆ. பவானி தேவி, வாள்வீச்சு வீராங்கனை

மேற்கோள்கள்

வெளி இணைப்புகள் 

கேரள கலை மற்றும் அறிவியல் கல்லூரிகள்
மியான்மர் அரசு நிர்வாகக் குழு

மியான்மர் அரசு நிர்வாகக் குழு, (State Administration Council சுருக்கமாக:SAC), மியான்மர் நாட்டை 2 பிப்ரவரி 2021 முதல் ஆளும் இராணுவத் தலைவர்களின் குழுவாகும்.2021 மியான்மர் இராணுவப் புரட்சி மூலம் அரசு நிர்வாகத்தைக் கைப்பற்றிய இராணுவத் தலைவர்களின் நிர்வாகக் குழு தற்போது மியான்மர் நாட்டை ஆள்கிறது. மியான்மர் நாட்டின் பாதுகாப்புப் படைகளின் தலைமைத் தலைவர் மின் ஆங் ஹைங் இக்குழுவின் தலைவர் ஆவார். மியான்மரின் அரசியலமைப்பின்படி, இக்குழுவிடம் சட்டமியற்றும் அதிகாரம், நிர்வாகம் மற்றும் நீதி அதிகாரங்கள் வழங்கப்பட்டுள்ளது.இக்குழு மியான்மர் அரசை நடத்துவதற்கு தற்காலிக அரசை அமைத்துள்ளது. இந்த அரசின் பிரதம அமைச்சர் மின் ஆங் லாயிங் ஆவார்.நாடு கடந்த மியான்மர் அரசின் குழுவானதுமியான்மரை ஆளும் இராணுவக் குழுவை தீவிரவாத அமைப்பு என அறிவித்துள்ளது.மேலும் இராணுவ ஆட்சிக் குழுக்கு எதிராக மியான்மர் தேசிய ஒற்றுமை அரசு என்ற அமைப்பை மியான்மரில் நிறுவியுள்ளது.

மியான்மர் அரசு நிர்வாகக் குழு உறுப்பினர்கள்
25 செப்டம்பர் 2023 முடிய அரசு நிர்வாகக் குழுவின் மொத்த உறுப்பினர்கள் எண்ணிக்கை 25 ஆகும்.விவரம் பின்வருமாறு:

சர்வதேச அங்கீகாரம்

2021 மியான்மர் இராணுவப் புரட்சி மூலம் மக்களாட்சியை கலைத்து இராணுவ ஆட்சியை நிறுவிய இக்குழுவின் தற்காலிக அரசை பல நாடுகள் அங்கீகாராம் வழங்காததுடன், இராஜதந்திர உறவுகளை கட்டுப்படுத்தியுள்ள்து. நியூசிலாந்து, ஜப்பான், இந்தோனேசியா நாடுகள் மியான்மரின் இராணுவ அரசுக்கு அங்கீகாரம் வழங்கவில்லை. ஆசியான் உச்சிமாநாட்டில் இருந்து மியான்மரை விலக்க உள்ளது.  நவம்பர் 2022 இல், ஐரோப்பிய ஒன்றியம் மியான்மர் இராணுவ நிர்வாகக் குழுவின் மீது பொருளாதாரத் தடைகளை விதித்தது. 2021ல் ஐக்கிய நாடுகளின் பொதுச் சபை, மியான்மரின் இராணுவத் தலைவர்களைக் கண்டித்தும், நாட்டிற்கான ஆயுத விற்பனையை நிறுத்துவதற்கும் ஒரு தீர்மானத்தை ஏற்றுக்கொண்டது. ஜனநாயக தேர்தல் முடிவுகளுக்கு மதிப்பளிக்கவும், அரசியல் கைதிகளை விடுவிக்கவும் மியான்மரின் இராணுவத்தை இந்த தீர்மானம் கோருகிறது. அத்துடன் இராணுவ ஆட்சியை அங்கீகரிக்கக் கூடாது என வலியுறுத்துகிறது.

இராணுவ ஆட்சிக் குழுவிற்கு எதிரான ஆயுதக் குழுக்கள்
மியான்மர் இராணுவ ஆட்சிக் குழுவினரை எதிர்த்து மியான்மரில் 2021ஆம் ஆண்டு முதல் தற்போது வரை நாட்டின் எல்லைப்புற மாநிலங்களில் ஆயுதக் குழுக்கள் கிளர்ச்சிகள் செய்து, ஏறத்தாழ 60% நிலப்பரப்புகளை கைப்பற்றி தன்னாட்சியுடன் நிர்வகித்து வருகின்றனர்.
 அரக்கான் இராணுவம்
 காசின் விடுதலை இராணுவம்
 சின் சகோதரத்துவக் கூட்டணி
 சின்லாந்து தேசிய இராணுவம்
 தாங் தேசிய விடுதலை இராணுவம்
 மியான்மர் தேசிய ஜனநாயகக் கூட்டணி இராணுவம்
 மியான்மர் மக்கள் பாதுகாப்புப் படைகள்

இதனையும் காண்க
 2021 மியான்மர் இராணுவப் புரட்சி 
 மியான்மர் உள்நாட்டுப் போர் (2021-தற்போது வரை)
 சின்லாந்து
 வா மாநிலம்
 காயா மாநில இடைக்கால மன்றம்

மேற்கோள்கள்

மியான்மார்
தேசிய நெடுஞ்சாலை 320 (இந்தியா)

தேசிய நெடுஞ்சாலை 320 (இந்தியா)(National Highway 320 (India))(தே. நெ. 320) இந்தியாவின் தேசிய நெடுஞ்சாலை ஆகும். இது முற்றிலும் சார்க்கண்டு மாநிலத்தில் செல்கிறது. இராம்கர் அருகே இச்சாலை தே. நெ. 20 உடன் அதன் சந்திப்பிலிருந்து தொடங்கி கோலா நகரை இணைக்கிறது. இச்சாலை சாசு அருகே தேசிய நெடுஞ்சாலை 18-ல் முடிவடைகிறது. தேசிய நெடுஞ்சாலை 320-ன் மொத்த நீளம் 80.30 கி.மீ. ஆகும்.

மேற்கோள்கள் 

இந்திய தேசிய நெடுஞ்சாலைகள்
ஹிங்கோலி சட்டமன்றத் தொகுதி

ஹிங்கோலி சட்டமன்றத் தொகுதி (Hingoli Assembly constituency) மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத்  தொகுதிகளில் ஒன்றாகும். ஹிங்கோலி மக்களவைத் தொகுதிக்கு உட்பட்ட இச்சட்டமன்றத் தொகுதியானது  ஹிங்கோலி மாவட்டத்தில் உள்ளது. இதன் தொகுதி எல்லை நிர்ணயம் 2008 இல் நடந்தது.

சட்டமன்ற உறுப்பினர்கள்

தேர்தல் முடிவுகள்

2024

வெளியிணைப்புகள்
இந்திய தேர்தல் ஆணையம்

மேற்கோள்கள் 

மகாராட்டிர அரசியல்
ஹிங்கோலி மாவட்டம்
மகாராட்டிர சட்டமன்றத் தொகுதிகள்
சுனில் ரத்தினசிறி

சுனில் ரத்தினசிறி ஓர் இலங்கை அரசியல்வாதியும்  தேசிய மக்கள் சக்தி கட்சியின் உறுப்பினரும் ஆவார். இவர் 2024 இலங்கை நாடாளுமன்றத் தேர்தலில் பொலன்னறுவை தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். ஓர் ஆசிரியரான இவர் தேசிய மக்கள் சக்தியின் மாவட்டச் செயலாளராகப் பணியாற்றினார்.

தேர்தல் வரலாறு

மேற்கோள்கள் 

மக்கள் விடுதலை முன்னணி அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
வாழும் நபர்கள்
இராஜீவ் காந்தி கால்நடை மற்றும் விலங்கு அறிவியல் கல்லூரி

இராஜீவ் காந்தி கால்நடை கல்வி மற்றும் ஆராய்ச்சி நிறுவனம் (Rajiv Gandhi College of Veterinary and Animal Sciences) என்பது புதுச்சேரியிலுள்ள ஒரு கால்நடை மருத்துவக் கல்லூரி ஆகும். இந்திய கால்நடை மருத்துவ மன்றத்தால் நிர்ணயிக்கப்பட்ட இந்தியாவில் கால்நடை மருத்துவ கல்வியின் தரங்களுக்கு ஏற்ப 1994 ஆம் ஆண்டில் நிறுவப்பட்ட இந்த கல்லூரி புதுவைப் பல்கலைக்கழகத்துடன் இணைக்கப்பட்டுள்ளது. கால்நடை மருத்துவம் மற்றும் கால்நடை பராமரிப்பு ஆகியவற்றில் இளங்கலை மற்றும் முதுகலை நிபுணத்துவங்களை வழங்குவதற்கான கல்வி நிறுவனமாக இது உள்ளது. அத்துடன் இப்பகுதியில் கால்நடை சுகாதாரச் சேவையை வழங்கும் கால்நடை மருத்துவமனையையும் இது கொண்டுள்ளது.

வரலாறு 
புதுச்சேரி, குரும்பாபேட்டை, பொன்லைட்டில் உள்ள ஒரு வாடகை கட்டிடத்தில் 1994 அக்டோபர் 14 அன்று விஜயதசமி அன்று பாண்டிச்சேரி கால்நடை கல்லூரி என்று பெயட்டு கல்லூரி திறக்கப்பட்டது. கல்லூரியின் முதல் தொகுதி சேர்க்கை 30 ஆக இருந்தது. பொன்லைட் வளாகத்தில் வகுப்பறைகள் மற்றும் கிரிஷி விக்னான் கேந்திரா வளாகத்தில் ஆய்வக வசதிகள் என இரண்டு இடங்களில் இந்த வளாகம் பரவியுள்ளது.

சோனியா காந்தி தலைமையில் நடைபெற்ற மாநில விழாவில், இக் கல்லூரிக்கு இராஜீவ் காந்தியின் நினைவாக ராஜீவ் காந்தி கால்நடை மற்றும் விலங்கு அறிவியல் கல்லூரி எனப் பெயரிடப்பட்டது.  அதே நேரத்தில், புதுச்சேரி குரும்பாபேட்டையில் உள்ள கிரிஷி விக்னான் கேந்திரா வளாகத்தை ஒட்டிய 59 ஏக்கர் (,000 சதுர மீட்டர்) வளாகமும் நிறுவப்பட்டது. 2013 ஆம் ஆண்டில்,இராஜீவ் காந்தி கால்நடை கல்வி மற்றும் ஆராய்ச்சி நிறுவனம் என மறுபெயரிடப்பட்டது.

புதுச்சேரி மாநில அரசின் கால்நடை வளர்ப்புத் துறையால் நடத்தப்படும் கால்நடை மருத்துவமனையை கல்லூரி கையகப்படுத்திய பின்னர், மாணவர்களுக்கு கால்நடை மருத்துவப் பயிற்சியை வழங்குவதற்காக ஒரு முழு அளவிலான கற்பித்தல் மருத்துவமனையை நிறுவியது.

இந்தக் கல்லூரி, இந்திய கால்நடை மன்றத்தால் 25 நவம்பர் 1999 அன்று அங்கீகரிக்கப்பட்டது. மேலும் முதல் தொகுதி மாணவர்கள் 25 பேர் கால்நடை மருத்துவப் பட்டதாரிகளாகத் தேர்ச்சி பெற்றனர்.

வளாகம் அமைந்துள்ள இடம் 
இந்த வளாகம் மூன்று இடங்களில் பரவியுள்ளது. புதுச்சேரி பேருந்து நிலையம் மற்றும் தொடருந்து நிலையத்திலிருந்து 6 கி. மீ. தொலைவில் உள்ள குரும்பாபேட்டையிலுள்ள திருக்கனூர் சாலையில் உள்ள கிரிஷி விக்னான் கேந்திரா வளாகத்தை ஒட்டி பிரதான வளாகம் அமைந்துள்ளது. புதுச்சேரியிலிருந்து திருக்கனூருக்கு பேருந்துகள் மூலம் வளாகத்தை அடையலாம்.

இதனையும் காண்க 

 சென்னை கால்நடை மருத்துவ கல்லூரி

மேற்கோள்கள்

வெளி இணைப்புகள் 
 RAGACOVAS Official website
 Partnerships in Higher education: Collaboration project that addresses issues that concern livelihood security of livestock dependent women self-help groups
 Laporteragacovas  Alumni website
புதுச்சேரியில் உள்ள கல்லூரிகள்
Coordinates on Wikidata
குர்து மக்களின் பாதுகாப்புப் படைகள் (சிரியா)

சிரிய குர்து மக்களின் பாதுகாப்புப் படைகள் (People's Defense Units (சுருக்கமாக:YPG), சிரியா நாட்டின் குர்திஸ்தான் பகுதியில் 2011ஆம் ஆண்டு முதல் செயல்படும் ஒரு சோசலிச இராணுவக் குழுவாகும்.இப்படைகள் வடக்கு மற்றும் கிழக்கு சிரியாவின் தன்னாட்சி நிர்வாகப் பகுதியில் ஐக்கிய அமெரிக்காவின்  ஆதரவுடன் செயல்படுகிறது.   இது துருக்கி மற்றும் சிரியா ஜனநாயகப் படைகளுடன்  இணைந்து  துருக்கி ஆதரவுடன் செயல்படும் சிரியா தேசியப் படைகள் மற்றும் இசுலாமிய அரசுப் படைகளுக்கு  எதிராக போரிட்டது.  மேலும் சிரிய உள்நாட்டுப் போரின் போது இப்படைகள் சிரியாவின் குர்திஸ்தான் பகுதியில் வேகமாக வளர்ச்சி அடைந்தது.  2015ஆம் ஆண்டில் சிரியாவில்  இசுலாமிய அரசுப் படைகளை வென்று பெரும் வெற்றி கண்டது.
.
துருக்கி இப்படையை தீவிரவாத அமைப்பு என அறிவித்தது.இருப்பினும் அமெரிக்காவுடன் சேர்ந்த் சுவீடன் நாடும் இப்படைகளுக்கு நிதி மற்றும் இராணுவ தளவாட உதவிகள் செய்கிறது. இப்படைகள் குர்திசுத்தான் தொழிலாளர் கட்சியுடன் நல்லுறவில் உள்ளது.

அமைப்பு

படைப் பிரிவுகள் 
2017ஆம் ஆண்டு முதல் இராணுவம் போன்று இதன் படை அமைப்பு செயல்படுகிறது.

இதனையும் காண்க
 சிரியாவின் குர்திஸ்தான்
 வடக்கு மற்றும் கிழக்கு சிரியாவின் தன்னாட்சி நிர்வாகம்
 சிரியா ஜனநாயகப் படைகள்
 குர்திசுத்தான் தொழிலாளர் கட்சி

மேற்கோள்கள்

உசாத்துணை 
 

குர்திஸ்தான்
சிரியாவின் ஆயுதக் குழுக்கள்
எண்டோன் மாமூட்

துன் எண்டோன் மாமூட் (ஆங்கிலம்: Tun Endon binti Mahmood Ambak; சாவி: هند محمود أعماق‎) பிறப்பு: 24 திசம்பர் 1940 – இறப்பு: 20 அக்டோபர் 2005) என்பவர் மலேசியாவின் 5-ஆவது பிரதமர் துன் அப்துல்லா அகமது படாவி (Tun Abdullah Ahmad Badawi) அவர்களின் முதல் மனைவி ஆவார்.

எண்டோன் மாமூட்; பத்திக் மற்றும் சொங்கேட் போன்ற பாரம்பரிய துணிக் கலையில் அவரின் பங்களிப்புகளுக்காக நன்கு அறியப்பட்டவர் ஆவார்.

வாழ்க்கை

எண்டோன் மாமூட் என்பவர் டத்தோ மகமூத் அம்பாக் எனும் மலாய்க்காரருக்கும்; டத்தின் மரியம் அப்துல்லா எனும் ஜப்பானியப் பெண்ணுக்கும் பிறந்தவர் ஆவார். எண்டோனுக்கு உடன்பிறப்புகள் 10 பேர். எண்டோன் மாமூட்1940-ஆம் ஆண்டு திசம்பர் 24-ஆம் தேதி சிலாங்கூரில் உள்ள கிள்ளானில் பிறந்தார்.

எண்டோனின் தந்தை கிள்ளான் சுரங்கத் துறையில் சுரங்க உதவியாளராகப் பணிபுரிந்தார். பின்னர் கம்பார் மாவட்டத்தில் ஏறக்குறைய 60 சுரங்கங்களை மேற்பார்வையிடுவதற்காக பேராக் மாநிலத்திற்கு மாற்றப்பட்டார். 

எண்டோன் தன் குழந்தைப் பருவ நாட்களின் பெரும்பகுதியை கம்பாரில் கழித்தார்; மற்றும் கம்பார் ஆங்கிலோ-சீனப் பள்ளியில் தன் ஆரம்பக் கல்வியைப் பெற்றார். அந்தப் பள்ளி தற்போது மெதடிஸ்ட் தேசிய தொடக்கப் பள்ளி என அழைக்கப்படுகிறது. பின்னர் அவர் கோலாலம்பூரில் உள்ள செயின்ட் மேரிஸ் மேல்நிலைப் பள்ளியில் பயின்றார்.

குடும்பம்

1960-களில் மலேசிய பொதுச் சேவைத் துறையில் பணிபுரியும் போது எண்டோன் மாமூட்டை, அப்துல்லா அகமது படாவி சந்தித்தார். இவர்கள் 1965-இல் திருமணம் செய்துகொண்டனர். பின்னர் 1976-இல் மலேசிய பொதுச் சேவைத் துறையில் இருந்து எண்டோன் மாமூட் ஓய்வு பெற்றார். 

அப்துல்லா அகமது படாவிக்கும் எண்டோனுக்கும் இரண்டு பிள்ளைகள் உள்ளனர். மகன் டத்தோ கமாலுடின்; ஒரு தொழில் அதிபர். மகள் நோரி அப்துல்லா; மலேசியாவின் பிரபல அரசியல்வாதி கைரி ஜமாலுடீனைத் திருமணம் செய்துள்ளார். அப்துல்லா அகமது படாவிக்கும் எண்டோனுக்கும் நான்கு பேரக் குழந்தைகள் உள்ளனர்.

இறப்பு

எண்டோன் மாமூட் 18 ஏப்ரல் 2002 அன்று தீவிர மார்பக அழற்சியின் (Radical Mastectomy) காரணமாக கலிபோர்னியா லாஸ் ஏஞ்சல்ஸ் செயின்ட் ஜான்ஸ் மருத்துவ மையத்தில் அறுவை சிகிச்சை பெற்றார். அதைத் தொடர்ந்து 33 கதிர்வீச்சு சிகிச்சைகள்; மற்றும் தொடர்ச்சியான உடலியல் மருத்துவ சிகிச்சைகள் செய்யப்பட்டன. 2003-இல் அவருக்கு மார்பகப் புற்றுநோய் இருப்பது கண்டுபிடிக்கப்பட்டது.

2 அக்டோபர் 2005-ஆம் தேதி, புத்ராஜெயா மருத்துவமனையில் இரண்டு வாரங்கள் சிகிச்சை பெற்றார். மார்பக புற்றுநோயுடன் நீண்ட காலப் போராட்டத்திற்குப் பின்னர், 20 அக்டோபர் 2005 அன்று தம் 64-ஆவது வயதில் எண்டோன் மாமூட் காலமானார்.

விருதுகள்

மலேசிய விருதுகள்  
 :

  - உயர் மகுட விருது (SSM) – Tun  மறைவுக்குப் பின் (2009) 
  :
  - மலேசிய விருதுகள்#தேசிய விருதுகள் (SPMK) – Dato' (2004)
  :
  - மலேசிய விருதுகள்#தேசிய விருதுகள் (SPTJ) – Dato' Seri (2005)
  :
  - மலேசிய விருதுகள்#தேசிய விருதுகள் (SSAP) – Dato' Sri (2002)

  :
  - மலேசிய விருதுகள்#தேசிய விருதுகள் (SPMS) – Datin Paduka Seri (2002)

மேலும் காண்க

 மலேசிய பிரதமரின் மனைவி
 அப்துல்லா அகமது படாவி
 ஜீன் அப்துல்லா
 கைரி ஜமாலுடீன்

மேற்கோள்கள்

வெளி இணைப்புகள் 

 
 1,849 conferred royal awards on King's birthday The Star (Malaysia), 6 June 2009

1940 பிறப்புகள்
2005 இறப்புகள்
மலேசிய முசுலிம்கள்
மலேசியப் பெண்கள் ‎
மலேசியப் பிரதமர்களின் மனைவிகள்
காரென் தேசிய விடுதலைப் படைகள்

காரென் தேசிய விடுதலைப் படைகள் (Karen National Liberation Army (சுருக்கமாக: KNLA), மியான்மர் நாட்டின் கிழக்கு மற்றும் தெற்கில் செயல்படும் காரென் தேசிய ஒன்றியத்தின் (Karen National Union) (KNU),ஆயுதக் குழுவாகும்.மியான்மர் நாட்டின் தாய்லாந்து எல்லையை ஒட்டிய காயா மாநிலம், காயின் மாநிலம், தாநின்தாரி பிரதேசம், பகோ மாநிலம் மற்றும் மொன் மாநிலங்களில் வாழும் காரென் மக்களுக்கான மாநில தன்னாட்சி உரிமைக்கு போராடுவதே இதன் நோக்கமாகும். இப்படைகள் 1949ஆம் ஆண்டிலிருந்தே மியான்மர் அரசுக்கு எதிராக போராடி வருகிறது. 2021ஆம் ஆண்டில் இப்படையில் 15,000 வீரர்கள் உள்ளனர் 

2021 மியான்மர் இராணுவப் புரட்சிக்குப் பின்னர் ஏற்பட்ட  மியான்மர் உள்நாட்டுப் போரில் இப்படையானது தனது கூட்டாளிகளான காரென்னி படைகள்,  காரென்னி தேசிய மக்கள் விடுதலை முன்னணி மற்றும் காரென்னி தேசியவாதிகள் பாதுகாப்பு படைகளுடன் இணைந்து மியான்மர் இராணுவத்திற்கு எதிராக போரிட்டு, மியான்மர் நாட்டின் கிழக்கு மற்றும் தெற்கு எல்லைப்புறப் பகுதிகளை கைப்பற்றி தன்னாட்சி நிர்வாகம் நடத்துகிறது.

இதனையும் காண்க
 2021 மியான்மர் இராணுவப் புரட்சி
 மியான்மர் உள்நாட்டுப் போர் (2021-தற்போது வரை)

மேற்கோள்கள்

வெளி இணைப்புகள் 
 Karen National Union home page
 Victory over KNU, new order on Thai-Burma border
 This Month in History – May
 Karen rebels go on offensive in Myanmar
 Karen National Liberation Army (KNLA) on Schema-root
 BLOG: BURMA CONFLICT SITUATION REPORT
 PHOTO ESSAYS OF ACTIVIST CAUSES AND DEMOS
 Six month battle report for the Karen National Liberation Army
 The flag of the Karen National Liberation Army

மியான்மார்
காரென் தேசியப் படைகள்

காரென் தேசியப் படைகள் (Karen National Army, சுருக்கமாக: KNA) மியான்மர் நாட்டின் கிழக்கில், தாய்லாந்து எல்லைப்புற மாநிலமான காயின் மாநிலத்தில் பௌத்த சமயத்தை பின்பற்றி வாழும் காரென் மக்களின் ஆயுதக் குழுவாகும். . 2021 மியான்மர் இராணுவப் புரட்சிக்குப் பின்னர் ஏற்பட்ட 2021 உள்நாட்டுப் போரின்  காரணமாக இப்படை  11 சனவரி 2024 அன்று நிறுவப்பட்டது.அதற்கு முன்னர் இந்த அமைப்பு காரென் எல்லைக் காவல் படை என்ற பெயரில் இயங்கியது. காரென் தேசியப் படைகளின் கட்டுப்பாட்டில் மியான்மரின் காயின் மாநிலம் உள்ளது.

இதனையும் காண்க
 காரென் தேசிய விடுதலைப் படைகள்

மேற்கோள்கள்

மியான்மார்
காயா மாநில இடைக்கால நிர்வாகக் குழு

காயா மாநில இடைக்கால நிர்வாகக் குழு (Karenni State Interim Executive Council) (சுருக்கமாக: Karenni IEC) 2021 மியான்மர் இராணுவப் புரட்சிக்குப் பின்னர் நடைபெற்ற உள்நாட்டுப் போரின் போது மியான்மரின் காயா மாநிலத்தில் 12 சூன் 2023 அன்று தற்காலிகமாக நிறுவப்பட்ட அரசாகும். 
இந்த இடைக்கால அரசை காயா மாநிலத்தின் பூர்வகுடிகளாக கரென்னி மக்களால்நிறுவப்பட்டது.29 அக்டோபர் 2024 அன்று இந்த இடைக்கால அரசின் ஆயுதக் குழுவான காயன் தேசியப் படைகள் நிறுவப்பட்டது.

இதனையும் காண்க
 காயா மாநிலம்

மேற்கோள்கள்

மியான்மார்
பத்திக்

பத்திக் (மலாய்; ஆங்கிலம்: Batik) என்பது மெழுகைப் பயன்படுத்தி சாயமிடும் நுட்பத்தைக் குறிப்பிடுவதாகும். அந்த நுட்பத்துடன் உருவாக்கப்பட்டு வடிவமைக்கப்பட்ட துணிமணிகளை விவரிக்கவும் இந்தச் சொல் பயன்படுத்தப்படுகிறது.

சாயம் ஒரு நீர்மக் கரைசலாகப் பயன்படுத்தப்படும் போது சாயக் கலவைகள் துணிக்குள் உறிஞ்சப் படுவது இயற்கையானது. அதைத் தடுக்க, அந்தத் துணிகளில் முதலில் மெழுகு பூசப்படுகிறது அல்லது மெழுகு முத்திரையிடப் படுகிறது. 

அதன் மூலம் வண்ணக் கலவைகள் துணிக்குள் உறிஞ்சப் படுவது தடுக்கப்படுகிறது. இவ்வாறுதான் பத்திக் தயாரிக்கப் படுகிறது.

பொது

பழங்காலத்திலிருந்தே மெழுகு சாயமிடுதல் நடைமுறையில் உள்ளது. எகிப்து, தெற்கு சீனா, இந்தியா, இந்தோனேசியா, மலேசியா, நைஜீரியா மற்றும் இலங்கை போன்ற பல உலகப் பண்பாடுகளில் இந்த நடைமுறை பயன்பாட்டில் உள்ளது. 

இந்தோனேசியாவில் (குறிப்பாக ஜாவாவில்) உருவாக்கப்பட்ட இந்தச் சாயமிடும் நுட்பம் மிகவும் அதிநவீனமானது. 20- ஆம் நூற்றாண்டின் முற்பகுதியில் ஜாவானிய பத்திக் தயாரிப்பு பல மாற்றங்களுக்கு உள்ளானது. உற்பத்தித் திறனை அதிகரிக்க மெழுகின் மூலமாக முத்திரை பதிக்கும் முறைமை செயல்பாட்டிற்கு வந்தது.

இன்றைய நிலையில் இந்தோனேசியாவில் பல பட்டறைகள் மற்றும் கைவினைஞர்கள் பத்திக் துணி தயாரிப்பில் தீவிரம் காட்டி வருகின்றனர். பரந்த அளவிலான பத்திக் தயாரிப்புகளில் ஈடுபட்டு வருகின்றனர்.

மேலும் காண்க

 சாயம்
 இயற்கைச் சாயம்
 சாயமேற்றல் (உயிரியல்)

மேற்கோள்கள்

வெளி இணைப்புகள் 
 இயற்கை சாயங்களைப் பயன்படுத்துவதும், வளர்ப்பதும்
 சாயங்களைப் பற்றி
சிந்தூர் சட்டமன்றத் தொகுதி

சிந்தூர் சட்டமன்றத் தொகுதி (Jintur Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள  288 சட்டமன்றத் தொகுதிகளில் ஒன்றாகும். இத்தொகுதியானது பர்பணி மக்களவை தொகுதிக்கு உட்பட்ட ஓர் சட்டமன்றத் தொகுதியாகும். இது பர்பணி மாவட்டத்தில் உள்ளது.

சட்டமன்ற உறுப்பினர்கள்

தேர்தல் முடிவுகள்

2024

வெளியிணைப்புகள் 
இந்திய தேர்தல் ஆணையம்

மேற்கோள்கள் 

மகாராட்டிர அரசியல்
பர்பணி மாவட்டம்
மகாராட்டிர சட்டமன்றத் தொகுதிகள்
17 (எண்)

17 (பதினேழு) (seventeen) என்பதுஇயல் எண் ஆகும். இது 16 இன் தொடரி மற்றும்  18 இன் முன்னி ஆகும். 
 பதினேழு என்பது ஏழாவது பகா எண் ஆகும்.
 பதினேழு என்பது முதல் நான்கு பகா எண்களின் கூடுதல் ஆகும்.
 பதினேழு என்பது தமிழ் எண்களில் ௰௭ என்பதைக் குறிக்கும் இந்து-அராபிய  எண்ணாகும்.

கணிதத்தில் 
 பதினேழு ஏழாவது பகா எண் ஆகும். இது நான்காவது சூப்பர்-பகாஎண் ஆகும். அதாவதுஏழு என்பது பதினேழுக்குள் உள்ளது.

பகா எண்களின் பண்புகள்
 பதினேழு என்பது முதல் நான்கு அடுத்தடுத்த பகா எண்களின் கூடுதல் ஆகும். அவை (2, 3, 5, மற்றும் 7) ஆகும்.
 மற்ற எந்த பகா எண்களின் அடுத்தடுத்த நான்கு  கூடுதலானது இரட்டை எண்னை உருவாக்கும். மேலும் இரண்டால் வகுபடும்.

 17 ஆனது இரட்டைப் பகாத்தனியை 19 உடன் உருவாக்கும்.  
 17 ஆனது   இரணை பங்காளிப் பகாத்தனியை (Cousin prime) 13 உடன் உருவாக்கும். 
 இங்கு இரணை பங்காளிப் பகாத்தனிகள் என்பது இரண்டு பகா எண்களுக்கு இடையே நான்கு வித்தியாசம் உருவாகும்.
 17 ஆனது ஆறகல் பகாத்தனியை  (sexy primes)  இரண்டு எண்களுடன்11 மற்றும் 23 உருவாக்கும்.
 இங்கு ஆறகல் பகாத்தனிகள் என்பது இரண்டு பகா எண்களுக்கு இடையே ஆறு வித்தியாசம் உருவாகும். மேலும்,

 இது ஆறாவது  மெர்சென் பகா எண்கள்  , (ஒரு நேர்ம முழுவெண்) என்ற வடிவில் எழுதக்கூடிய பகாஎண்களாகும்.   அதாவது அந்த எண்ணின் வடிவம் , எனில்  131071 என்ற பகா எண் கிடைக்கும். 
 17 என்பது ஆய்லரின் அதிர்ஷ்ட எண்கள் (2, 3, 5, 11, 17, 41) ஆறில் ஒன்றாகும், அதன் மிகை முழுகளில்  n என்பதாகும். அதன் அனைத்து முழுக்களின் kஉடன் , அந்த பல்லுறுப்புக் கோவை  பகா எண்களை உருவாக்கும்.

 17 என்பதை   மற்றும்  ஆகிய வடிவில் எழுதலாம்; , இதனை லேலண்டு பகா எண் என்பதாகும்.  
 உதாரணமாக : 
 மேலும் லேலண்டு பகா எண்கள் 
 92+29 = 593  
 152+215 = 32993

ஃபெர்மா எண் 
 பதினேழு என்பது  மூன்றாவது ஃபெர்மா எண் ஆகும்.
இதன் வடிவமானது  இங்கு .

இருபடி முழுவெண் அணி 
ஒரு மிகை இருபடி வடிவம் முழுவெண் அணி பகா எண்களை

மேற்கோள்கள்

வெளி இணைப்புகள்

முழு எண்கள்
போராளி

போராளி (Militant) என்பவர் பொதுவாக "சீர்திருத்தத்தை" ஏற்படுத்தும் நோக்கத்துக்காக  தீவிரமான செயற்பாட்டாளராக, சண்டையிடுபவராக இருப்பவரைக் குறிப்பதாகும்.    இதற்கு ஆங்கிலத்தில் பயன்படுத்தப்படும் மில்டண்ட் என்ற ஆங்கிலச் சொல்லுக்கு இணையான பெயரடையும், பெயர்ச்சொலுமாகும். மில்டண்ட் என்ற சொல்லானது  15 ஆம் நூற்றாண்டின் இலத்தீன் சொல்லான " மிலிட்டேர் " என்பதிலிருந்து வந்தது, அதாவது "சிப்பாயாக பணியாற்றபவர்" என்பது அதன் பொருளாகும். படையெடுப்பாளர்களுக்கு எதிரான ஒரு தற்காப்பு அமைப்பாக குடிப்படை தொடர்பான நவீன கருத்து ஆங்கிலோ-சாக்சன் குடிப்படைகளில் இருந்து வளர்ந்தது. நெருக்கடியான சமயங்களில், குடிப்படையினர் தங்களது குடிமைக் கடமைகளை விட்டுவிட்டு, அவசரகாலம் முடியும் வரை சிப்பாயாக இருப்பர். நொருக்கடி நீங்கிய பிறகு குடிபடையினர் தங்கள் வழமையான பணிக்குத் திரும்புவர்.

போராளி என்பதன் தற்போதைய பொருள் பொதுவாக அரசபடையின் சிப்பாயைக் குறிப்பதில்லை:  ஒரு குறிக்கோளை அடைய, பொதுவாக அரசியல் ரீதியாக தீவிரமாக செயல்படும் குழுவைச் சேர்ந்தவரைக் குறிப்பதாக உள்ளது.  "போராளி [அரசியல்] ஆர்வலர்" என்பவர் போராளி என்று விவரிக்கப்படாத எந்த ஒரு செயல்பாட்டாளரைக் காட்டிலும் அதிக மோதல்களில் ஈடுபடுபராகவும், ஆக்ரோசமானவராகவும் இருப்பார் என்று எதிர்பார்க்கப்படுவார்.

போராளித்தனம் என்பது உடல்ரீதியான வன்முறை, ஆயுதமேந்திய போர், பயங்கரவாதம் மற்றும் பலவற்றை உள்ளடக்கியதாக இருக்கலாம் அல்லது இல்லாமலும் இருக்கலாம். ஐக்கிய இராச்சியத்தில் உள்ள ட்ரொட்ஸ்கிச போராளிக் குழு ஒரு செய்தித்தாளை வெளியிட்டது. அது தொழிலாளர் தகராறுகளில் தீவிரமாக இருந்தது. அரசியல் கூட்டங்களில் தீர்மானங்களை எடுத்தது. ஆனால் வன்முறையை அடிப்படையாகக் கொண்டது அல்ல. கிறித்துவ தேவாலய  போராளிகளின் நோக்கம் பாவம், பிசாசு மற்றும் ". . . இந்த உலகின் இருளின் ஆட்சியாளர்கள், உயர்ந்த இடங்களில் ஆன்மீக துன்மார்க்கத்திற்கு எதிராக" (எபேசியர் 6:12) போராடுவது, ஆனால் அது ஒரு வன்முறை இயக்கம் அல்ல.

பெயர்ச்சொல்லாக 
போராளி, ஒரு பெயர்ச்சொல்லாக, ஒரு குறிக்கோளை அடைய  போர்க்குணமிக்க முறைகளைக் கடைபிடிப்பவர்;  இந்தச் சொல்  இராணுவத்துடன் தொடர்புடையது அல்ல. போராளி என்பது ஆக்ரோஷமான நடத்தை அல்லது அணுகுமுறைகளை வெளிப்படுத்தும் ஒரு நபரைக் குறிக்கலாம்.

போராளி என்பது சில சமயங்களில் பயங்கரவாதி அல்லது ஆயுதமேந்திய கிளர்ச்சியாளருக்கான இடக்கரடக்கலாகப் பயன்படுத்தப்படுகிறது.

மேற்கோள்கள் 

செயற்பாட்டியம்
தேசிய நெடுஞ்சாலை 319 (இந்தியா)

தேசிய நெடுஞ்சாலை 319 (தே. நெ. 319)(National Highway 319 (India)) இந்தியாவின் தேசிய நெடுஞ்சாலை ஆகும். இந்த நெடுஞ்சாலை ஆராவில் (போஜ்பூர் மாவட்டம்) தே. நெ. 922-ஐ பீகார் மாநிலத்தில் உள்ள மோகனியா (கைமூர் மாவட்டம்) நகரத்தின் தே. நெ. 19 உடன் இணைக்கிறது.

வழித்தடம் 
தேசிய நெடுஞ்சாலை 319 ஆரா-மோகனியா சாலை என்றும் அழைக்கப்படுகிறது. இது கிழக்கிலிருந்து மேற்கு நோக்கி பின்வரும் வழித்தடத்தில் செல்கிறது.

 கீதா, அர்ரா.
 அர்ரா சந்திப்பு
 ஜீரோ மைல், ஆரா
 சகதீசுபூர்
 மால்யபாக்
 தினாரா
 கோச்சாசு
 மோகனியா

சந்திப்புகள் 

  கிதா, அர்ரா.
 மா. ந 12, ஜீரோ மைல், அர்ரா
  சகதீசுபூர்
  மல்யாபாக்கில் 
  தினாராவில் 
  கோச்சாசு
  மோகனியா

மேற்கோள்கள் 

இந்திய தேசிய நெடுஞ்சாலைகள்